ગેજેટ ડેસ્કઃ તાજેતરમાં જ જાણવા મળ્યું છે કે લોકેશન ઑફ હોય તો પણ ગૂગલ યુઝર્સને ટ્રેક કરે છે પણ આ તો માત્ર લોકેશનની વાત છે. ગૂગલ યૂઝરની દરેક એક્ટિવિટી, દરેક કામને ટ્રેક કરે છે. વધુ ચોંકાવનારી વાત એ છે કે જો ગૂગલ તમારા ડેટા અને ઇન્ટરનેટ સંબંધી પ્રવૃત્તિઓને ટ્રેક કરે તો તે ભવિષ્ય પણ જણાવી શકે છે, તે પણ ગણતરીની મિનિટોમાં. આઇટી એક્સપર્ટ અભિષેક ધાભઇ જણાવે છે કે, 4 વર્ષ અગાઉ યુરોપના કોઇ વિકસિત દેશમાં સામૂહિક દુષ્કર્મની ઘટનાઓ વધી રહી હતી. સરકાર ખૂબ ચિંતિત હતી. આથી સરકારે ગૂગલ પાસે એવા લોકો અંગે માહિતી માંગી જે લોકો સતત સામૂહિક દુષ્કર્મ સંબંધી કન્ટેન્ટ સર્ચ કરતા હતા. આવું જાણીને સરકાર આ પ્રકારના લોકો અંગે જાણવાનો પ્રયાસ કરી રહી હતી, જેથી ભવિષ્યમાં થતાં આવા અપરાધોને અટકાવી શકાય.